projecte-aina/catalan_government_crawling huggingface dataset:
La prestació dels serveis administratius relatius als procediments d'autorització ambiental, declaració d'impacte ambiental, llicència ambiental i comunicació, i també els relatius als procediments de modificació de les activitats i revisió de l'autorització i la llicència ambientals, i els relatius a l'emissió d'informes d'inspecció i visita a les instal·lacions, merita les taxes corresponents.
La prestació dels serveis administratius relatius als procediments d'autorització ambiental, declaració d'impacte ambiental, llicència ambiental i comunicació, i també els relatius als procediments de modificació de les activitats i revisió de l'autorització i la llicència ambientals, merita les taxes corresponents.
a) Permetre l'accés, si cal sense avís previ i degudament identificats, al personal inspector de l'Administració, a les entitats col·laboradores de l'Administració ambiental acreditades convenientment designades i, si escau, als assessors tècnics, aquests darrers quan vagin acompanyats del personal que fa la inspecció o bé quan el titular de l'activitat no s'hi oposi.
b) Prestar la col·laboració necessària i facilitar la informació i la documentació que se'ls requereixi a aquest efecte.
c) Prestar assistència per a la presa de mostres o la pràctica de qualsevol mitjà de prova.
d) Sufragar el cost de les inspeccions, tant si són programades com no programades.
Les persones o empreses titulars de les activitats han de prestar l'assistència necessària al personal degudament habilitat de l'Administració que dugui a terme l'actuació inspectora per a facilitar-los el desenvolupament de llurs tasques, especialment pel que fa a la recollida de mostres i a l'obtenció de la informació necessària.
Les visites d'inspecció les ha de fer el personal de l'Administració encarregat de les funcions d'inspecció ambiental integrada, sens perjudici que també puguin ser fetes per les entitats col·laboradores de l'Administració ambiental específicament designades a aquest efecte.
Aquest personal pot anar acompanyat d'assessors tècnics que han d'exercir una labor merament consultiva d'acord amb llurs coneixements tècnics i que en cap cas no tenen la condició d'agents de l'autoritat.
Els contribuents que han adquirit l'habitatge habitual abans de l'entrada en vigor d'aquesta llei, o han satisfet abans d'aquesta data quantitats per a la construcció de l'habitatge habitual i tinguin dret a la deducció per inversió en l'habitatge, s'apliquen el percentatge del 9% quan es trobin en alguna de les situacions següents:
a) Tenir trenta-dos anys o menys en la data de meritació de l'impost, sempre que la seva base imposable no sigui superior a 30.000 euros.
Els contribuents que no tenen la condició de discapacitats i que han adquirit l'habitatge habitual abans de l'entrada en vigor d'aquesta llei, o han satisfet, abans d'aquesta data quantitats per a la construcció de l'habitatge habitual i tinguin dret a la deducció per inversió en l'habitatge, s'apliquen els percentatges incrementats de les lletres a i b de l'apartat 2.1 de l'article 1 de la Llei 31/2002, del 30 de desembre, en els imports aprovats per la disposició addicional tercera de la Llei 19/2010, del 7 de juny, de regulació de l'impost sobre successions i donacions.
Per a l'aplicació d'aquests percentatges cal complir els requisits i les condicions establerts per l'article 1.2 de la Llei 31/2002.
L'òrgan de contractació de l'Institut de Recerca i Tecnologia Agroalimentàries és el director o directora general.
L'Institut té la condició de mitjà propi i servei tècnic de l'Administració de la Generalitat i dels ens i entitats vinculats que tinguin la consideració de poders adjudicadors, als efectes del que preveuen els articles 4.1.n i 24.6 de la Llei de l'Estat 30/2007, del 30 d'octubre, de contractes del sector públic.
Els encàrrecs de gestió que li confereixi l'Administració de la Generalitat i els ens i entitats vinculats que tinguin la consideració de poders adjudicadors s'han de subjectar al règim previst al negoci jurídic corresponent, que, com a mínim, ha d'incloure l'abast de l'encàrrec, la previsió dels costos i el sistema de finançament de l'encàrrec.
L'Institut no pot participar en licitacions públiques de l'Administració de la Generalitat ni dels ens i entitats vinculats, sens perjudici que, en cas d'absència de licitadors, se li pugui encarregar l'execució de l'objecte d'aquestes licitacions.
S'autoritza el Govern i el conseller o consellera del departament competent en matèria d'inspecció de treball perquè dictin les disposicions reglamentàries necessàries per al desplegament i l'aplicació d'aquesta llei.
El Govern ha d'aprovar els estatuts de l'Agència Catalana d'Inspecció de Treball, i també les disposicions i les mesures necessàries per a l'inici de les seves activitats, en el termini de tres mesos a comptar de l'entrada en vigor de la Llei.
L'Agència Catalana d'Inspecció de Treball inicia les seves activitats al cap d'un mes de l'aprovació dels estatuts.
El personal funcionari de carrera, el personal funcionari interí i el personal laboral que en la data d'entrada en funcionament de l'Agència de Salut Pública de Catalunya presti serveis en el departament competent en matèria de salut i hi dugui a terme les funcions tècniques i administratives que d'acord amb aquesta llei assumeix l'Agència s'integrarà en aquest ens mantenint el vincle de procedència i en les mateixes condicions que li eren aplicables en el moment de l'entrada en vigor d'aquesta llei.
El personal funcionari, de carrera i interí, i laboral que en la data d'entrada en funcionament de l'Agència de Salut Pública de Catalunya exerceixi en qualsevol departament o òrgan de l'Administració de la Generalitat funcions, tècniques o administratives, coincidents o vinculades amb les que d'acord amb aquesta llei assumeix l'Agència s'hi ha d'integrar mantenint la condició originària i les condicions de què gaudeix en el moment de l'entrada en vigor d'aquesta llei.
Mentre no es faci la regulació horària definitiva dels següents establiments oberts al públic, amb caràcter transitori l'horari de funcionament és:
a) Restaurants musicals: obertura a les 6 hores i tancament a les 2.30 hores.
b) Sales de concert: obertura les 17 hores i tancament a les 4.30 hores.
c) Sales de festes amb espectacle i concerts d'infància i joventut: obertura a les 11 hores i tancament a les 19 hores.
d) Discoteques de joventut: obertura a les 17 hores i tancament a les 22 hores.
e) Salons de banquets: obertura a les 6 hores i tancament a les 2.30 hores.
f) Establiments de règim especial: obertura a les 7 hores i tancament a les 14 hores.
Els establiments dels apartats a), b) i e) podran perllongar l'horari de tancament per un període de 30 minuts la nit del divendres a la matinada del dissabte, la nit del dissabte a la matinada del diumenge i la nit de la vigília dels festius a la matinada dels festius.
Els requeriments dels tècnics habilitats i els expedients de comprovació de les condicions de seguretat i salut en el treball assignats als tècnics habilitats que s'integren en el Cos de Subinspectors de Seguretat i Salut en el Treball s'han de tramitar fins a llur conclusió, d'acord amb la normativa vigent en la data d'inici de les actuacions de comprovació mitjançant visites a les empreses i als centres de treball corresponents.
La data de finalització dels expedients de comprovació s'ha de determinar per reglament.
Els expedients de la Inspecció de Treball i Seguretat Social, les actes d'infracció, els procediments administratius sancionadors en l'ordre social i els recursos administratius i judicials derivats de les actuacions a què fa referència l'apartat 1 s'han de tramitar i resoldre d'acord amb les normes vigents en la data d'inici de les actuacions de comprovació.
Resten integrats en el Cos de Subinspectors de Seguretat i Salut en el Treball de la Generalitat els tècnics habilitats pel departament competent en matèria de treball, a què fa referència el Decret 12/2006, del 31 de gener, pel qual es regulen les condicions, procediment d'habilitació i organització per a l'exercici de la funció de comprovació de les condicions de seguretat i salut a les empreses i centres de treball per part de personal tècnic de la Generalitat de Catalunya, que hagin optat per llur integració i siguin funcionaris de carrera, tinguin la titulació exigida i superin un procés de formació específic en la data que es determini, d'acord amb les normes de desplegament d'aquesta llei.
El personal tècnic habilitat que, tot i que compleix els requisits a què fa referència l'apartat 1, opta per no integrar-se en el Cos de Subinspectors de Seguretat i Salut en el Treball de la Generalitat ha de complir les funcions de promoció, assessorament, assistència tècnica, informació i formació en matèria de prevenció de riscos laborals, que són pròpies dels tècnics de seguretat i salut en el treball.
El Decret 12/2006 resta vigent fins a la finalització del termini que s'estableixi per a la integració dels tècnics habilitats en el Cos de Subinspectors de Seguretat i Salut en el Treball.
Els funcionaris públics i el personal laboral de la Inspecció de Treball i Seguretat Social a Catalunya que l'Administració de l'Estat ha traspassat a la Generalitat, en desplegament dels articles 170.2 i 138.2 de l'Estatut d'autonomia, resten automàticament adscrits orgànicament i funcionalment a l'Agència Catalana d'Inspecció de Treball des de la data d'inici de les seves activitats, en les mateixes circumstàncies que s'especifiquen en els expedients de personal respectius i de conformitat amb els acords de transferència.
El departament competent en matèria de treball ha d'adscriure a l'Agència Catalana d'Inspecció de Treball, en els termes i en les condicions que determini la normativa de desplegament d'aquesta llei, el nombre de tècnics de seguretat i salut laboral que siguin necessaris per a l'exercici de les funcions a què fa referència l'article 2.
Resten adscrits a l'Agència Catalana d'Inspecció de Treball:
a) Els béns, els recursos i els mitjans de la Inspecció de Treball i Seguretat Social a Catalunya que l'Administració de l'Estat ha traspassat a la Generalitat, en desplegament dels articles 170.2 i 138.2 de l'Estatut d'autonomia.
b) Els béns, els recursos i els mitjans del departament competent en matèria de treball, d'acord amb el que determinin la normativa de desplegament d'aquesta llei i els acords de transferència.
L'Agència Catalana d'Inspecció de Treball col·labora i es coordina amb l'Administració de l'Estat i amb les administracions de les comunitats autònomes en els àmbits directament o indirectament relacionats amb la Inspecció de Treball i Seguretat Social, i participa, en representació de la Generalitat, en els organismes de coordinació i cooperació, bilateral i multilateral, establerts o que es puguin establir.
En l'àmbit territorial de Catalunya, l'Agència Catalana d'Inspecció de Treball coopera i es coordina amb l'Administració de l'Estat per a garantir l'eficàcia de la funció inspectora en totes les matèries de l'ordre social, mitjançant la constitució d'un consorci o un altre mecanisme de cooperació, de conformitat amb els convenis de col·laboració subscrits entre ambdues administracions.
L'Agència Catalana d'Inspecció de Treball presta suport tècnic i col·laboració, en els àmbits de la seva competència, als òrgans de l'Administració de Justícia i del Ministeri Fiscal.
L'Agència Catalana d'Inspecció de Treball es coordina i col·labora amb els departaments, els òrgans i les entitats públiques de la Generalitat, i també amb qualsevol altra administració pública, especialment si compleixen funcions relacionades amb la inspecció de treball, d'acord amb els principis de col·laboració i de coordinació interinstitucional establerts per aquesta llei i per la normativa reguladora del règim jurídic de les administracions públiques.
L'Agència Catalana d'Inspecció de Treball pot subscriure convenis de col·laboració amb organismes i entitats públiques d'altres administracions per a garantir el compliment eficaç de les funcions que té atribuïdes, en els termes i les condicions establerts en la normativa aplicable a l'Administració de la Generalitat.
La col·laboració institucional de l'Agència Catalana d'Inspecció de Treball amb entitats d'altres administracions públiques es pot dur a terme per mitjà de qualsevol fórmula jurídica admesa en dret, i especialment mitjançant la constitució d'entitats amb personalitat jurídica pròpia o la participació en d'altres ja existents.
L'Agència Catalana d'Inspecció de Treball ha d'aplicar el Pla de comptabilitat pública de la Generalitat, d'acord amb les instruccions de la Intervenció General de la Generalitat.
L'Agència Catalana d'Inspecció de Treball gaudeix del tractament fiscal aplicable a l'Administració de la Generalitat.
La contractació de l'Agència Catalana d'Inspecció de Treball es regeix per la normativa vigent en matèria de contractes del sector públic.
La Direcció és l'òrgan de contractació de l'Agència.
El patrimoni de l'Agència Catalana d'Inspecció de Treball és constituït pels béns i els drets que té adscrits, i també pels béns i els drets propis, de qualsevol naturalesa, que adquireixi per qualsevol títol.
Els béns adscrits per l'Administració de la Generalitat a l'Agència Catalana d'Inspecció de Treball conserven la qualificació jurídica originària, i l'adscripció no implica la transmissió del domini públic ni la desafectació.
El règim patrimonial de l'Agència Catalana d'Inspecció de Treball es regeix per la normativa reguladora de les entitats autònomes administratives de la Generalitat i per la reguladora del patrimoni de l'Administració de la Generalitat.
El pressupost de l'Agència Catalana d'Inspecció de Treball es regeix per les normes reguladores de les entitats autònomes administratives de la Generalitat, les normes sobre finances públiques i les lleis de pressupostos successives.
Correspon a la Direcció de l'Agència Catalana d'Inspecció de Treball elaborar l'avantprojecte de pressupost amb el contingut legalment establert en les normes sobre la matèria i sotmetre'l al Consell de Govern.
Els contractes programa subscrits entre l'Agència Catalana d'Inspecció de Treball i el departament d'adscripció poden determinar mecanismes d'ajust de crèdits de despeses i inversions vinculats a la consecució dels objectius de l'Agència.
Els recursos econòmics i financers de l'Agència Catalana d'Inspecció de Treball són constituïts per:
a) Les dotacions econòmiques que es consignin en els pressupostos de la Generalitat, que s'han de determinar tenint en compte el que disposa l'article 18.
b) Els rendiments procedents dels béns i els drets propis o dels que tingui adscrits.
d) Qualssevol altres que l'Agència pugui tenir atribuïts.
Correspon a l'Agència Catalana d'Inspecció de Treball exercir les competències en matèria de personal amb relació als funcionaris a què fa referència l'apartat 1.
El departament competent en matèria de funció pública ha d'emetre informe previ sobre les ofertes públiques d'ocupació i els processos de selecció i promoció professional, i també sobre l'aprovació, la modificació i la supressió de les relacions de llocs de treball.
L'Agència Catalana d'Inspecció de Treball ha de disposar dels empleats públics necessaris i suficients per a l'acompliment adequat de les seves funcions.
L'Agència Catalana d'Inspecció de Treball és integrada per personal directiu, personal funcionari i personal laboral, les actuacions i el comportament dels quals han d'atenir-se als principis que estableix l'article 3 i als drets i els deures que estableix la normativa reguladora de la funció pública.
La relació de llocs de treball de l'Agència Catalana d'Inspecció de Treball ha de determinar els llocs de direcció a desenvolupar per personal directiu, els llocs reservats a personal funcionari i els que poden ésser ocupats per personal laboral, de conformitat amb la normativa aplicable a la funció pública de la Generalitat.
El personal de l'Agència Catalana d'Inspecció de Treball, segons la seva relació jurídica, es regeix per les normes de funció pública i laborals aplicables al personal directiu, als funcionaris públics i al personal laboral de l'Administració de la Generalitat, amb les especialitats que estableix aquesta llei, la normativa sobre la funció d'inspecció de treball i les normes que les despleguen.
El personal directiu de l'Agència Catalana d'Inspecció de Treball ha d'ésser nomenat per mitjà de procediments que garanteixin la publicitat i la concurrència i pels criteris de mèrit, capacitat, idoneïtat, competència professional i experiència que es determinin per reglament d'acord amb les disposicions de la Llei de l'Estat 7/2007, del 12 d'abril, de l'Estatut bàsic de l'empleat públic i de les normes de desplegament de l'Administració de la Generalitat reguladores del règim jurídic del personal directiu professional.
La política de recursos humans de l'Agència Catalana d'Inspecció de Treball ha de promoure el desenvolupament personal i professional de les persones al servei de l'Agència per a garantir el compliment eficaç de les funcions que té encomanades i la millora del servei a la ciutadania.
Són eixos prioritaris de la política de recursos humans de l'Agència:
a) La integració del principi d'igualtat de tracte i d'oportunitats entre homes i dones i el de no-discriminació per qualsevol raó.
b) La formació inicial i el perfeccionament continu i preceptiu dels coneixements, les capacitats i les competències tècniques i professionals del personal de l'Agència, que ha de dur a terme la Generalitat.
L'Agència Catalana d'Inspecció de Treball ha d'elaborar els informes següents:
a) Un informe anual, de caràcter general, sobre la inspecció de treball a Catalunya, amb el contingut, com a mínim, establert en els convenis 81 i 129 de l'Organització Internacional del Treball relatius a la Inspecció de Treball, del qual ha de facilitar còpia a la Comissió de la Inspecció de Treball i Seguretat Social del Consell de Relacions Laborals, i també a l'òrgan de l'Administració de l'Estat competent en matèria d'inspecció de treball, perquè l'integri en l'informe estatal i el remeti posteriorment a l'Oficina Internacional del Treball.
b) Un informe anual de gestió amb el balanç dels resultats obtinguts amb relació als objectius previstos en els plans d'actuació.
c) Un informe sobre el grau d'execució del contracte programa, que ha de dur a terme quan expiri el termini de vigència del contracte.
L'Agència Catalana d'Inspecció de Treball, en compliment del principi de transparència, ha de publicar:
a) L'informe a què fa referència la lletra a de l'apartat 1, que ha de presentar a la comissió corresponent del Parlament, davant la qual el director o directora de l'Agència pot comparèixer per a presentar-lo.
b) Els objectius, els resultats, els criteris tècnics d'interpretació normativa, la informació estadística, les memòries i els informes d'interès general de l'Agència Catalana d'Inspecció de Treball, que són públics i que s'han de divulgar per mitjà del portal corporatiu de l'Agència.
La transparència en la informació ha de garantir, en qualsevol cas, la confidencialitat, el secret professional i la seguretat de les dades, de conformitat amb el que estableix l'article 3.
L'Agència Catalana d'Inspecció de Treball ha de promoure l'adopció d'estratègies de qualitat en la gestió per a millorar l'eficàcia i l'eficiència de la Inspecció de Treball i consolidar una cultura d'atenció a la ciutadania, d'innovació i de millora contínua.
L'Agència Catalana d'Inspecció de Treball, per a assolir les finalitats a què fa referència l'apartat 1, s'ha de dotar de les polítiques i els instruments següents:
a) Una política de qualitat en la gestió del servei, que permeti atendre amb eficiència les demandes de les empreses, dels treballadors i dels agents socials de Catalunya.
b) Un codi de conducta que reculli els principis i els valors que han d'inspirar l'actuació de l'Agència i el comportament del seu personal, en concordança amb la seva condició de servei públic i les peculiaritats de la funció inspectora que duu a terme.
c) Un sistema d'avaluació periòdica de la gestió de l'Agència i dels resultats de les seves actuacions, que fixi, tenint en compte la perspectiva de gènere, indicadors qualitatius i quantitatius per a mesurar el grau d'eficàcia, eficiència, qualitat del servei i transparència, i també que estableixi instruments de seguiment i control de l'activitat.
d) Un sistema que promogui i fomenti l'ús de noves tecnologies de la informació i la comunicació, dotat dels programes, les bases de dades informatitzades, els recursos i els equips tecnològics necessaris per a l'acompliment eficaç de les funcions de l'Agència, i que garanteixi la confidencialitat, el secret professional i la seguretat de la informació.
e) Qualsevol altre mecanisme o instrument que permeti acomplir aquests objectius.
L'Agència Catalana d'Inspecció de Treball ha de tenir sistemes d'informació propis, sens perjudici de les fórmules de col·laboració que l'Administració de la Generalitat pugui establir, en matèria d'inspecció de treball i seguretat social, amb l'Administració de l'Estat i amb les administracions d'altres comunitats autònomes.
Les relacions de l'Agència Catalana d'Inspecció de Treball amb el departament competent en matèria de treball s'articulen mitjançant un contracte programa, de caràcter temporal, que ha de definir el programa d'actuació, d'inversions i de finançament de l'Agència per al període pluriennal que s'hi determini.
Els plans anuals d'actuació de l'Agència Catalana d'Inspecció de Treball han de concretar l'activitat que l'Agència ha de dur a terme anualment en compliment del contracte programa.
El contracte programa ha d'establir, com a mínim i per al seu període de vigència, els aspectes següents:
a) La definició dels objectius que ha d'assolir l'Agència, els criteris d'actuació i la previsió de resultats.
b) Les previsions màximes per a la plantilla de personal de l'Agència i el marc d'actuació en matèria de gestió de recursos humans.
c) Els recursos personals, materials i pressupostaris amb què cal proveir l'Agència perquè assoleixi els objectius i els resultats previstos.
d) Els efectes associats al grau de compliment dels objectius establerts, i també l'import de la massa salarial destinat al complement de productivitat o a un concepte equivalent.
e) Els instruments de seguiment, control i avaluació.
f) El termini de vigència, que en cap cas no serà inferior a tres anys.
El contracte programa s'ha d'aprovar per ordre conjunta dels consellers dels departaments competents en matèria de treball, finances, organització de l'Administració i funció pública.
La Comissió de la Inspecció de Treball i Seguretat Social del Consell de Relacions Laborals és l'òrgan de participació institucional i diàleg social al si de la qual es duu a terme la informació, la consulta i la participació de les organitzacions sindicals i empresarials més representatives de Catalunya en matèria d'inspecció de treball.
L'organització i el funcionament de la Comissió de la Inspecció de Treball i Seguretat Social es regeixen per la Llei 1/2007, del 5 de juny, del Consell de Relacions Laborals i les disposicions normatives que la despleguen.
Les funcions de la Comissió de la Inspecció de Treball i Seguretat Social en els àmbits de competència de l'Agència Catalana d'Inspecció de Treball, i també la informació que ha de lliurar, s'han de determinar per reglament.
La comissió de seguiment del Consell de Govern de l'Agència és l'òrgan de control de l'execució del contracte programa i dels plans anuals d'actuació de l'Agència.
Els estatuts de l'Agència han de determinar-ne la composició.
L'òrgan d'auditoria que estableixin les normes de desplegament d'aquesta llei duu a terme el control i la supervisió del funcionament intern de l'Agència, mitjançant l'avaluació periòdica de la gestió, dels resultats i del nivell d'eficàcia, eficiència, qualitat del servei i transparència.